આટલા દિવસો વીતી ગયા છતાં કરિશ્માની ભાળ ન મળતાં ટેન્શનમાં મુકાઈ ગયેલા તેના બનેવી નીતિન સોઢાગરે ‘મિડ-ડે’ને જણાવ્યું હતું કે ‘મારી સાળી કરિશ્મા ચાવડા એક જોડી કપડાં, પૅન કાર્ડ તથા આધાર કાર્ડ લઈને ગયા બુધવારે બપોરે ૩ વાગ્યે બોરીવલી (ઈસ્ટ)માં રહેતા તેના મામાના ઘરે રહેવા જાઉં છું કહીને નીકળી હતી. કરિશ્મા નાનપણથી જ મામાના ઘરે મોટી થઈ હતી. મારા સસરા ગિરીશ ચાવડાને ત્રણ દીકરી અને એક દીકરો છે. બુધવારે મારી પત્ની પ્રિયંકાએ કરિશ્માને કોઈક કામસર મોબાઇલ કર્યો ત્યારે તેનો ફોન સ્વિચ્ડ-ઑફ આવતો હતો. ગુરુવારે પ્રિયંકાએ મામાની દીકરીને ફોન કરીને પૂછ્યું કે કરિશ્મા તમારા ઘરે આવી છે? કરિશ્માનો ફોન બંધ આવે છે. ત્યારે જાણવા મળ્યું હતું કે કરિશ્મા મામાના ઘરે રહેવા ગઈ જ નહોતી. એથી અમે તેના મિત્રવતુર્ળ અને અન્ય સગાંસંબંધીઓને ત્યાં શોધખોળ કરી જોઈ, પરંતુ કરિશ્માના કોઈ સગડ ન મળતાં અમે શુક્રવારે કસ્તુરબા માર્ગ પોલીસ-સ્ટેશનમાં તે મિસિંગ હોવાની ફરિયાદ નોંધાવી હતી.’